KOMISSION ASETUS (ETY) N:o 1727/70,

annettu 25 päivänä elokuuta 1970,

raakatupakka-alan interventiota koskevista yksityiskohtaisista säännöistä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1) ja erityisesti sen 5 artiklan 6 kohdan, 6 artiklan 10 kohdan ja 15 artiklan,

sekä katsoo, että

tietyistä raakatupakka-alan interventiota koskevista yleisistä säännöistä 20 päivänä heinäkuuta 1970 annetussa neuvoston asetuksessa (ETY) N:o 1467/70(2) vahvistetaan erityisesti keruukeskuksiksi sekä jalostus- ja varastointikeskuksiksi eriteltyjen interventiokeskusten valintaa koskeva menettely,

interventiotoimenpiteiden yhdenmukaisen hoitamisen mahdollistamiseksi olisi vahvistettava interventioelinten toteuttaman raakatupakan haltuunoton edellytykset sekä muut sen soveltamista koskevat yksityiskohtaiset säännöt,

tupakan interventiotarjous olisi tehtävä edellytyksin, joilla parhaiten helpotetaan interventioelinten työtä; tämän vuoksi olisi säädettävä tarjottua tupakkaa koskevista tiedoista jotka on toimitettava, samoin kuin vähimmäismääristä, joita pienempää määrää koskevaa tarjousta interventioelin ei saa hyväksyä; lisäksi saattaa olla tarpeen säätää suuremmasta vähimmäismäärästä tietyissä jäsenvaltioissa, jotta interventioelinten olisi mahdollista ottaa huomioon niissä vallitsevat erityiset olot,

tarjottua tupakkaa hallussaan pitävien edun kannalta on tärkeätä, että tarjous hyväksytään ja maksu suoritetaan niin pian kuin mahdollista,

interventioelinten on voitava varmistua, että niille tarjotusta paalatusta tupakasta ei ole maksettu tupakanlehtien ostajille myönnettävää palkkiota; tämän varmistaminen on mahdollista tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1726/70(3) säädetyn todistuksen perusteella; olisi säädettävä, että tämä tupakka on kuljetettava ensiasteen jalostuksesta ja kauppakunnostuksesta vastaavista yrityksistä suoraan interventiokeskuksiin,

tarvittaessa asetuksen (ETY) N:o 727/70 5 artiklan 3 kohdassa ja 6 artiklan 7 kohdassa säädetyn korotusten ja alennusten asteikon mukaisesti tarkistettu interventiohinta on maksettava ainoastaan käyttökelpoisen tupakan tosiasialliselta painolta; tämä tosiasiallinen paino on laskettava tupakalle, jonka kosteuspitoisuus on kunkin lajikkeen viiteominaisuuksia määriteltäessä käytettyä vastaava ja joka ei sisällä vieraita aineita eikä vähimmäislaatuominaisuuksia vastaamatonta tupakkaa, koska interventioelimet eivät saa asetuksen (ETY) N:o 1467/70 5 artiklan mukaisesti ottaa haltuunsa viimeksi mainittua tupakkaa,

näitä vähimmäislaatuominaisuuksia ei voida määrittää jättämättä määrityksen ulkopuolelle tupakkaa, joka on käyttökelvotonta eri syistä kuten sen vuoksi, että lehdet ovat erittäin vahingoittuneita tai huonosti säilyneitä, tai että niissä on kuivauksen aikana syntyneitä vaurioita tai niiden kosteuspitoisuus on liian korkea,

korotusten ja alennusten asteikkojen vahvistamisen mahdollistamiseksi olisi laadittava tupakanlehtiä tai paalattua tupakkaa lajikkeittain koskeva laatuluokitus, jossa jokainen laatu määriteltäisiin kauppatapojen ja puolueettomin perustein ja jonka mukaan interventiohinta vahvistettaisiin; tätä tarkoitusta varten olisi otettava huomioon kyseisellä alalla ennen yhteisen markkinajärjestelyn soveltamista olemassa olleet lainsäädännölliset tai kauppatavoissa vakiintuneet määritelmät; yhteisen järjestämisen moitteettoman toiminnan turvaamiseksi on kuitenkin osoittautunut tarpeelliseksi tehdä näihin määritelmiin tiettyjä muutoksia niiden asteittaiseksi yhdenmukaistamiseksi,

interventiokeskusten työn helpottamiseksi olisi säädettävä, että interventioon tarjottu tupakka olisi tarjottava myyntiin samalla tavalla, jota käytetään tupakanlehtien vuoden 1970 satoon sovellettavista kohdehinnoista ja interventiohinnoista sekä viitelaaduista 20 päivänä heinäkuuta 1970 annetun neuvoston asetuksen (ETY) N:o 1464/70(4) liitteessä I sekä paalatun tupakan vuoden 1970 satoon sovellettavista johdetuista interventiohinnoista sekä viitelaaduista 20 päivänä heinäkuuta 1970 annetun neuvoston asetuksen (ETY) N:o 1465/70(5) liitteessä I määrätyn viitelaadun määrittelemiseen,

koska tupakka on luonnontuote, jonka kuivaamisessa, jalostuksessa ja varastoinnissa on noudatettava erilaisia lajikkeen ja alueellisten ilmasto-olojen mukaisia menettelyjä, saattaa osoittautua tarpeelliseksi säätää täydentävistä haltuunoton edellytyksistä,

komissiolle on tiedotettava säännöllisesti interventioelinten haltuunottamista tupakan määristä, jotta sen on mahdollista arvioida yhteisön tupakkamarkkinoiden kehitystä ja erityisesti haltuunotettujen määrien kasvua tai supistumista osoittavia suuntauksia, ja

tässä asetuksessa säädetyt toimenpiteet ovat tupakan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Jokainen interventiotarjous on tehtävä kirjallisena interventioelimelle. Tarjouksessa on ilmoitettava vähintään seuraavat tiedot:

a) tupakan lajike ja laatu,

b) nettopaino,

c) interventiokeskus, jolle tupakkaa tarjotaan,

d) paikka, jossa tupakka on tarjoushetkellä,

e) - tupakanlehtien osalta korjuupaikka,

- paalatun tupakan osalta ensiasteen jalostus- ja kauppakunnostuspaikka,

f) satovuosi.

2. Interventiotarjous voidaan tehdä ainoastaan lajikekohtaisesti vähimmäismäärästä, joka on:

a) tupakanlehtien osalta 100 kilogrammaa,

b) paalatun tupakan osalta 2 000 kilogrammaa.

Interventioelimet voivat kuitenkin vahvistaa suurempia vähimmäismääriä.

3. Interventioelimen on hyväksyttävä tarjous niin pian kuin mahdollista tarpeellisin haltuunottopaikkaa ja haltuunoton ehtoja koskevin täsmennyksin. Näistä ehdoista voi valittaa ainoastaan 48 tunnin kuluessa siitä, kun tieto hyväksymisestä on saatu.

4. Maksu on suoritettava mahdollisimman pian haltuunoton jälkeen.

2 artikla

Paalattua tupakkaa koskeva interventiotarjous on hyväksyttävä ainoastaan:

a) jos sen liitteenä on asetuksen (ETY) N:o 1726/70 2 artiklassa säädetty palkkiotodistus, joka on täytetty mainitun asetuksen 8 artiklan mukaisesti koko tarjotun määrän tai lajikkeen osalta,

b) jos asetuksen (ETY) N:o 727/70 6 artiklan 4 kohdan toisessa alakohdassa säädetyssä tapauksessa palkkiotodistuksen i alakohdassa vastaavanlaisille tupakanlehdille ilmoitettu hinta on vähintään yhtä suuri kuin vastaaville lajikkeille ja vastaavan laatuisille tupakanlehdille vahvistettu interventiohinta.

3 artikla

Paalattu tupakka otetaan haltuun interventiota varten ainoastaan, jos se kuljetetaan hallinnollisessa valvonnassa haltuunottopaikkaan heti, kun se on vapautunut asetuksen (ETY) N:o 1726/70 1 artiklassa tarkoitetusta valvonnasta.

4 artikla

1. Interventioelimen on toteutettava haltuunotto myyjän tai tämän asianmukaisesti valtuuttaman edustajan sekä interventioelimen edustajan läsnäollessa.

2. Siinä tapauksessa, että osapuolet eivät onnistu pääsemään sopimukseen tarjotun tupakan laadusta, nettopainosta tai ominaispiirteistä, näiden on annettava asia jäsenvaltioiden lainsäädännön tai vakiintuneen käytännön mukaisesti asiantuntijan arvioitavaksi, jolloin tämä tulos on ratkaiseva.

5 artikla

Interventioelimen maksama hinta on haltuunotetun tupakan lajikkeen, laadun ja satovuoden osalta voimassa oleva hinta. Se lasketaan purettuna varastoon toimitetun tavaran nettopainolle.

6 artikla

1. Tupakanlehtien ja paalatun tupakan painoa määritettäessä ei oteta huomioon:

a) vähimmäislaatuominaisuuksia vastaamattoman tupakan painoa,

b) vieraiden aineiden painoa.

Nettopaino vahvistetaan asetuksen (ETY) N:o 1464/70 liitteessä I tai asetuksen (ETY) N:o 1465/70 liitteessä I vahvistetulle kosteuspitoisuudelle; jos todettu kosteuspitoisuus on korkeampi tai alhaisempi, sovelletaan vastaavaa mukautusta kolmen kosteusprosentin enimmäisrajaan saakka.

2. Tupakka vastaa asetuksen (ETY) N:o 1467/70 5 artiklassa tarkoitettuja vähimmäislaatuominaisuuksia, jos siinä ei ole havaittavissa yhtä tai useampia liitteessä III määrätyistä ominaisuuksista.

7 artikla

1. Asetuksen (ETY) N:o 727/70 5 artiklan 3 kohdassa tarkoitetun korotusten ja alennusten asteikon vahvistamiseksi säädetty tupakanlehtien lajikekohtainen laatuluokitus vahvistetaan liitteessä I.

2. Asetuksen (ETY) N:o 727/70 6 artiklan 7 kohdassa tarkoitetun korotusten ja alennusten asteikon vahvistamiseksi säädetty paalatun tupakan lajikekohtainen laatuluokitus vahvistetaan liitteessä II.

8 artikla

Tiettyyn lajikkeeseen ja laatuluokkaan kuuluva tupakka otetaan haltuun ainoastaan, jos se toimitetaan interventioon asetuksen (ETY) N:o 1464/70 liitteessä I tai asetuksen (ETY) N:o 1465/70 liitteessä I viitelaadun määrittelemiseen käytetyssä tarjontamuodossa.

9 artikla

1. Jokaisen jäsenvaltion on tiedotettava muille jäsenvaltioille ja komissiolle interventioelin, joka vastaa interventioon tarjotun tupakan ostosta.

2. Jäsenvaltioiden on toimitettava komissiolle tieto interventioelinten tarvittaessa alueellisten erityisolosuhteiden huomioon ottamiseksi vahvistamista täydentävistä haltuunottomenettelyistä ja haltuunoton edellytyksistä.

3. Jäsenvaltioiden on toimitettava komissiolle viimeistään joka kuukauden 15 päivänä tieto edellisen kuukauden aikana haltuunotetuista tupakanlehtien ja paalatun tupakan määristä lajikkeittain.

Jos tarjoukset kuitenkin koskevat huomattavan suuria määriä, kyseisen jäsenvaltion on ilmoitettava siitä komissiolle välittömästi.

10 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 25 päivänä elokuuta 1970.

Komission puolesta

Puheenjohtaja

Franco M. MALFATTI

(1) EYVL N:o L 94, 28.4.1970, s. 1

(2) EYVL N:o L 164, 27.7.1970, s. 32

(3) EYVL N:o L 191, 27.8.1970, s. 1

(4) EYVL N:o L 164, 27.7.1970, s. 17

(5) EYVL N:o L 164, 27.7.1970, s. 24

LIITE I

TUPAKANLEHTIEN LAJIKEKOHTAINEN LAATULUOKITTELU

1. BADISCHER GEUDERTHEIMER, FORCHHEIMER HAVANNA II c)

"Grumpen" (primings)

I luokka Lehdet kypsät, terveet, vahingoittumattomat, väri hieman täplikäs ruskeanpunainen.

II luokka Lehdet kypsät, terveet, täplikkäät. Lehtien reunat voivat olla ylikypsät ja väriltään ruskeat.

III luokka Lehdet eivät kuulu I ja II luokkiin, mutta ominaisuudet täyttävät intervention vaatimukset.

"Sandblatt" (lugs)

I luokka Lehdet kypsät, terveet, vahingoittumattomat, väri kevyesti täplikkään ruskea, pituudeltaan tasaiset.

II luokka Lehdet kypsät, terveet ja täplikkäät.

III luokka Lehdet eivät kuulu I ja II luokkiin, mutta ominaisuudet täyttävät intervention vähimmäisvaatimukset.

"Hauptgut" (leaves)

I luokka Lehdet kypsät, terveet, vahingoittumattomat, väri täplikkään tummanruskea, pituudeltaan tasaiset(1).

II luokka Lehdet kypsät, terveet ja täplikkäät.

III luokka Lehdet eivät kuulu I ja II luokkiin mutta ominaisuudet täyttävät intervention vähimmäisvaatimukset

"Obergut" (tips)

Lehdet kypsät, terveet, väri täplikkään tummanruskea, ominaisuudet täyttävät intervention vähimmäisvaatimukset.

2. BADISCHER BURLEY E

"Grumpen" (primings)

I luokka Lehdet kypsät, terveet, vahingoittumattomat, runsaat, väri vaaleanruskeasta ruskeanpunertavaan.

II luokka Lehdet kypsät, terveet, väri täplikkään ruskeat. Reunat voivat olla ylikypsät.

III luokka Lehdet eivät kuulu I ja II luokkiin, mutta ominaisuudet täyttävät intervention vähimmäisvaatimukset.

"Sandblatt" (lugs)

I luokka Lehdet kypsät, terveet, vahingoittumattomat, runsaat, väri kirkkaanruskeasta ruskeanpunertavaan, pituudeltaan tasaiset.

II luokka Lehdet kypsät, terveet, kiinteät, väri täplikkään ruskea.

III luokka Lehdet eivät kuulu I ja II luokkiin, mutta täyttävät intervention vähimmäisvaatimukset.

"Hauptgut" (leaves)

I luokka Lehdet kypsät, terveet, vahingoittumattomat, runsaat, väri punertavanruskeasta kirkkaanruskeaan, pituudeltaan tasaiset(2)

II luokka Lehdet kypsät, terveet, väri täplikkään ruskea.

III luokka Lehdet eivät kuulu I ja II luokkiin, mutta ominaisuudet täyttävät intervention vähimmäisvaatimukset.

"Obergut" (tips)

Lehdet kypsät, terveet, väri tummanruskea, ominaisuudet täyttävät intervention vähimmäisvaatimukset.

3. VIRGIN S.C.R.

I luokka Lehdet kypsät, terveet, vahingoittumattomat, väri keltaisesta punertavankeltaiseen; poikkeamat kuten rusehtava tai vihreänkellertävä väri sallittuja enintään kolmasosassa lehden pinta-alasta(3).

II luokka Lehdet kypsät, terveet, perussävy keltainen; poikkeamat kuten rusehtava tai vihreänkellertävä väri sallittuja enintään kahdessa kolmasosassa lehden pinta-alasta.

III luokka Lehdet eivät kuulu I ja II luokkiin, mutta ominaisuudet täyttävät intervention vähimmäisvaatimukset.

4. PARAGUAY ja sen hybridit; DRAGON VERT ja sen hybridit

Alalehdet (lugs)

Keskilehdet (leaves)

Ylälehdet (tips)

Jokaisen lehtikerroksen lehdet luokitellaan seuraavasti:

1 luokka Lehdet kypsät, palavuus hyvä, väri lämmin ja solukko riittävän eheä. Pienet virheellisyydet sallitaan.

2 luokka Lehdissä ei liian suuria virheellisyyksiä joko palavuudessa, värissä, solukossa tai kypsyydessä (liiallinen tai liian vähäinen)(4).

3 luokka Lehdissä suuria virheellisyyksiä joko värissä (samea tai voimakkaan vihertävä), palavuudessa, solukon eheydessä tai kiinteydessä, kypsyydessä (selvästi liiallinen tai liian vähäinen), mutta ominaisuudet täyttävät intervention vähimmäisvaatimukset.

Ylimääräinen luokka lehti lehdeltä kerätylle tupakalle ja vain alalehdille:

1 S luokka:

Lehdet kypsät, palavuus hyvä, solukko eheä, ei kovin tiivis ja runsas, väri tasaisen lämmin.

5. NIJKERK

Alalehdet (leaves)

1 luokka Lehdet kypsät, solukko vielä tahmea, runsas ja eheä, vielä kestävä ja joustava, lehtisuonet huomaamattomissa, hyvä ja lämmin enemmän tai vähemmän tummanruskea väri.

2 luokka Lehdet ei kovin tahmeat, ei liian voimakkaita virheellisyyksiä solukon eheydessä tai värissä.

3 luokka Lehtien solukko kuiva, ei tahmeutta, eivätkä lehdet "selvästi fermentoituneita" (kuivausvirheen aiheuttamaa solukon ja värin huononemista) tai raesateen tai ei muualle levinneiden tautien vaurioittamat, mutta ominaisuudet täyttävät intervention vähimmäisvaatimukset.

Ylälehdet (tips)

1 luokka Lehdet ensimmäistä pituutta (yli 45 cm), solukko erittäin tahmea, runsas, eheä, kestävä ja joustava, lehtisuonet huomaamattomissa, hyvä kypsyysaste ilmenee lämminsävyisenä ruskeasta tummanruskeaan värinä.

2 luokka Lehdet joko toista pituutta (enintään 45 cm), joissa edellä mainitut ominaisuudet,

tai lehdet ensimmäistä pituutta (yli 45 cm), solukko vielä tahmea, runsas, vielä eheä, kestävä, enemmän tai vähemmän korostuneet lehtisuonet, kaikkia värejä paitsi ei purjonvihreää(5).

3 luokka Lehdet kaikkia pituuksia, selviä virheellisyyksiä joko kypsyysasteessa, värissä (purjonvihreä), solukossa (kestävyyden tai tahmeuden puutetta, tauteja, fermentoitumista hoitovirheen seurauksena), mutta ominaisuudet täyttävät intervention vähimmäisvaatimukset.

6. BURLEY (Burley × Bel)

Alalehdet (lugs)

Sisemmät keskilehdet (cutters)

Jokaisen lehtikerroksen lehdet luokitellaan seuraavasti:

1 luokka Lehtien kypsyysaste ja palavuus hyvät, väri kirkas ja lämmin, oranssihtava tai punertava, voi olla pronssinruskeita vivahteita, solukko hieno ja virheetön, runsas, melko eheä.

2 luokka Lehdissä selviä, mutta ei liian voimakkaita virheellisyyksiä joko palavuudessa, kypsyysasteessa, värityksessä, solukon laadussa (liian runsas tai liian tiheä), joko pinnassa (liian sileä tai tiukka) tai eheydessä.

3 luokka Lehdissä selviä virheellisyyksiä palavuudessa, kypsyysasteessa, värissä, solukossa (haurautta), eheydessä, mutta ominaisuudet täyttävät intervention vähimmäisvaatimukset.

Ylemmät keskilehdet (leaves)

Ylälehdet (tips)

Jokaisen lehtikerroksen lehdet luokitellaan seuraavasti:

1 luokka Lehtien kypsyysaste hyvä, väri ruskeanpunertava, jossa hyvin vähän pronssinruskeita sävyjä, lämmin tai melko lämmin, solukon rakenne keskinkertainen tai hieno, pinta ei liian tiivis, perussolukko keskikokoa(6).

2 luokka Lehdissä selviä, mutta ei liian voimakkaita virheellisyyksiä palavuudessa, kypsyysasteessa, värissä, solukon rakenteessa, joko pinnassa (tasainen ja tiukka), eheydessä tai perussolukon liian pienessä koossa.

3 luokka Lehdissä voimakkaita virheellisyyksiä palavuudessa, kypsyysasteessa, värissä, solukossa (haurautta), eheydessä, perussolukon tiukkuudessa ja lehden pituudessa, mutta ominaisuudet täyttävät intervention vähimmäisvaatimukset.

7. MISIONERO ja sen hybridit; RIO GRANDE ja sen hybridit

Ensimmäinen laatu Lehdet kehittyneet, yli 45 cm pitkät, solukko ei tukeva, hyvin kuivuneet, tarpeeksi eheät, väri lämmin tai melko lämmin ruskeanpunainen, palavuus riittävä.

Toinen laatu Lehdet kehittyneet, yli 45 cm pitkät, solukko ei tukeva, kirkas väri, hieman kellertävä, lämmin tai melko lämmin sävy, tarpeeksi kiinteät ja tarpeeksi eheät, palavuus välttävä(7).

Kolmas laatu Lehdet yli 35 cm pitkät, terveet, solukko enemmän tai vähemmän tukeva, väri puna- tai keltapohjainen ruskea, mutta vailla lämpöä, palavuus keskinkertainen.

Neljäs laatu Lehdet yli 30 cm pitkiä, voimakkaita virheellisyyksiä solukon eheydessä ja kiinteydessä, väri, joka voi olla tumma, enemmän tai vähemmän vihertävä ruskea, samea tai solukon liiallisessa paksuudessa tai tukevuudessa. Palavuus keskinkertainen tai huono, mutta ominaisuudet täyttävät intervention vähimmäisvaatimukset.

8. PHILIPPIN, PETIT GRAMMONT (Flobecq), BURLEY (Ergo × 6410, Ergo × Bursana)

Luokka Z Alalehdet (lugs)

Luokka MK Alemmat keskilehdet (cutters)

Luokka MG Ylemmät keskilehdet (leaves)(8)

Luokka T Ylälehdet (tips)

Luokka TRI Lehdet vahingoittuneet tai lehdissä pieniä pituus- ja/tai värivirheellisyyksiä, mutta ominaisuudet täyttävät intervention vähimmäisvaatimukset.

9. SEMOIS, APPELTERRE

Luokka G Lehdet suuret ja terveet(9)

Luokka P Lehdet pienet

Luokka TRI Lehdet vahingoittuneet tai lehdissä pieniä värivirheellisyyksiä, mutta ominaisuudet täyttävät intervention vähimmäisvaatimukset.

10. BRIGHT

Luokka A Lehtien kypsyysaste riittävä, ei kuivauksen aiheuttamia virheellisyyksiä, avoin rakenne, lehtiruodit ja -suonet ei liian voimakkaat, terveet, väri keltaisen eri sävyjä(10).

Luokka B Lehtien kiinteys vaihteleva, jopa ohuita tai tukevia lehtiä, riittävän kypsiä, mutta pieniä kuivatuksen aiheuttamia virheellisyyksiä, ja väri läikikkään keltaisesta tai pronssinruskeasta vihertävän keltaiseen; jopa eheydessä virheellisyyksiä.

Luokka C Lehtien kiinteys vaihteleva, kiinteä rakenne, kuivatuksen aiheuttamia virheellisyyksiä, väri erittäin läikikäs keltainen, tai joko harmahtava tai ruskehtava; vakavia virheellisyyksiä eheydessä, mutta ominaisuudet täyttävät intervention vähimmäisvaatimukset.

11. BURLEY I, MARYLAND

Luokka A Lehtien kypsyysaste riittävä, ei kuivatuksen aiheuttamia virheellisyyksiä, avoin rakenne, lehdet jopa kiinteät, lehtiruodit ja -suonet ei liian voimakkaat, terveet, väri enemmän tai vähemmän lämmin pähkinänruskea(11)

Luokka B Lehtien kiinteys vaihteleva, lehdet terveet, joitakin kuivatuksen aiheuttamia tai eheysvirheellisyyksiä, väri ei tasainen.

Luokka C Lehdet tukevat, kiinteä rakenne, merkittäviä kuivatuksen aiheuttamia, eheys- tai värivirheellisyyksiä, mutta ominaisuudet täyttävät intervention vähimmäisvaatimukset.

12. KENTUCKY ja sen hybridit; MORO DI CORI, SALENTO

Luokka A Lehdet vahingoittumattomat, suuret tai keskikokoiset, sopivan kypsät, solukko hieno ja riittävän joustava ja tiivis, lehtiruodit ja -suonet ei kovin voimakkaat, ei kuivatuksen ja säilytyksen aiheuttamia virheellisyyksiä, väri tasaisen ruskea.

Luokka B Lehdet sopivan kypsät, solukko tiivis, ei kuivatuksen ja säilytyksen aiheuttamia virheellisyyksiä, väri ruskea, joitakin virheellisyyksiä eheydessä(12).

Luokka C Lehtien kypsyysaste riittävä, solukko jopa kevyt, väri ei tasainen, kuivatuksen aiheuttamia ja eheysvirheellisyyksiä ja lieviä säilytyksen aiheuttamia virheellisyyksiä, mutta ominaisuudet täyttävät intervention vähimmäisvaatimukset.

13. NOSTRANO DEL BRENTA, RESISTENTE 142, GOJANO

Luokka A Lehtien solukko hento, kiinteys riittävä, avoin rakenne, kypsät, lehtiruodit ja -suonet ei liian voimakkaat, terveet, ei kuivatuksen aiheuttamia virheellisyyksiä tai hyvin perinteisellä menetelmällä fermentoituneita, väri enemmän tai vähemmän tasainen ruskea tai kirkkaanruskea, jopa pieniä virheellisyyksiä eheydessä.

Luokka B Lehtien solukko kiinteä tai keveä, lehdet terveet, ei kuivatuksen aiheuttamia virheellisyyksiä tai hyvin perinteisellä menetelmällä fermentoituneita, väri kastanjanruskea tai jopa tumma kastanjanruskea, ei liian voimakkaita virheellisyyksiä eheydessä(13).

Luokka C Lehdet ei tarpeeksi kypsät, väri ei tasainen, jopa tummaä kastanjanruskea, tukevat, lieviä kuivatuksen, säilytyksen tai perinteisellä menetelmällä tehdyn käsittelyn aiheuttamia virheellisyyksiä, ja erittäin repeytyneitä lehtiä, joita ei voida luokitella edellisiin laatuluokkiin, mutta ominaisuudet täyttävät intervention vähimmäisvaatimukset.

14. BENEVENTANO

Luokka A Lehtien kypsyysaste hyvä, terveet, solukko hieno ja kestävä, lehtisuonet ei liian voimakkaat, avoin rakenne, ei kuivatuksen aiheuttamia virheellisyyksiä ja hyvin fermentoituneet, väri kastanjanruskea tai jopa tumma, mutta tasainen kastanjanruskea, joitakin virheellisyyksiä eheydessä.

Luokka B Lehtien kypsyysaste riittävä, solukko tiivis tai jopa tukeva tai ohut, ei kovin voimakkaita kuivatuksen tai fermentoinnin aiheuttamia virheellisyyksiä tai virheitä eheydessä(14).

Luokka C Lehtien solukko tukeva, väri tumma, merkittäviä kuivatuksen ja säilytyksen aiheuttamia virheellisyyksiä tai virheellisyyksiä kypsyydessä tai eheydessä, mutta ominaisuudet täyttävät intervention vähimmäisvaatimukset.

15. XANTI-YAKA

16. PERUSTITZA

17. ERZEGOVINA ja sen hybridit

Luokka A Lehdet kypsät, terveet, ei kuivatuksen aiheuttamia virheellisyyksiä, väri vaalea kastanjanruskea tai keltainen, lähinnä kiiltävät, solukko hieno tai keskinkertaisen tiivis, avoin kooltaan lähinnä pieni tai keskisuuri rakenne, lähtöisin tavallisesti ylälehdistä tai ylemmistä keskilehdistä (lajikkeet 15 et 16) tai ylälehdistä tai keskilehdistä (lajike 17).

Luokka B Lehdet riittävän terveet ja kypsät, joitakin lieviä kuivatuksen aiheuttamia virheellisyyksiä, solukko useimmiten kevyt, väri keltaisesta kastanjanruskeaan, merkittäviä virheellisyyksiä eheydessä, mutta hyvin säilyneet, jopa alalehdet(15).

Luokka C Lehdet ohuet ja karkeat, kuivatuksen aiheuttamia virheellisyyksiä, väri ei tasainen, merkittäviä virheellisyyksiä eheydessä, lähtöisin kaikista lehtikerroksista, mutta ominaisuudet täyttävät intervention vähimmäisvaatimukset.

18. ROUND TIP, SCAFATI, SUMATRA I(16)

Luokka A Alalehdet, lajiteltuina pituuden mukaan seuraavasti:

Ensimmäinen pituus: 15 %

Toinen pituus: 55 %

Kolmas pituus: 30 %

Lehdet sopivan kokoiset, kypsyysaste hyvä, väri riittävän tasainen, terveet, solukko kunnollinen, virheetön, lehtiruodit- ja suonet huomaamattomissa, hyvin säilyneet, palavuus hyvä, maku ja aromi tyypilliset, soveltuvia sikarin päällyslehdeksi. Lehdistä noin 20 % saa olla rikkoutuneita.

Luokka B Alemmat keskilehdet, lajiteltuina pituuden mukaan seuraavasti:

Ensimmäinen pituus: 60 %

Toinen pituus: 35 %

Kolmas pituus: 5 %

Lehdet sopivan pituiset, riittävän kypsät ja väri tasainen, terveet, ei virheellisyyksiä eheydessä, solukko hieno, joustava ja kestävä, lehtiruodit ja -suonet huomaamattomissa, sopivasti fermentoituneet ja hyvin säilyneet, palavuus hyvä, maku ja aromi tyypilliset, sopivia sikarien päällyslehdeksi, lehdistä noin 25 % saa olla rikkoutuneita(17).

Luokka C Ylemmät keskilehdet, lajiteltuina pituuden mukaan seuraavasti:

Ensimmäinen pituus: 10 %

Toinen pituus: 40 %

Kolmas pituus: 50 %

Lehdet keskikokoa, kypsyysaste riittävä, väri riittävän tasainen, rakenne lähinnä kiinteä, hyvin säilyneet, keskinkertainen palavuus, maku ja aromi tyypilliset, osittain sopivia heikompilaatuisten sikarien päällyslehdeksi. Lehdistä noin 30 % saa olla rikkoutuneita, mutta ominaisuudet täyttävät intervention vähimmäisvaatimukset.

19. BRASILE SELVAGGIO, muut lajikkeet

Luokka B Lehdet hyvin kehittyneet, kiinteät, väri vihreä, terävä alkoholin aromi(18).

Luokka C Lehtien väri tummanvihreästä kastanjanruskeaan, soveliaita nikotiinin uuttamiseen tai nuuskan valmistukseen ja joiden ominaisuudet täyttävät intervention vähimmäisvaatimukset.

(1) Viitelaatu

(2) Viitelaatu

(3) Keskilehdet (leaves): viitelaatu

(4) Viitelaatu

(5) Keskilehdet (leaves): viitelaatu

(6) Viitelaatu

(7) Viitelaatu

(8) Viitelaatu

(9) Pituudet ovat seuraavat:

Ensimmäinen pituus: vähintään 38 cm,

Toinen pituus: vähintään 32 mutta alle 38 cm,

Kolmas pituus: vähintään 25 mutta alle 32 cm.

LIITE II

PAALATUN TUPAKAN LAJIKELUOKITTELU LAADUITTAIN

10. BRIGHT

Luokka A Lehtien kypsyysaste riittävä, lehdet hyvin hoidetut, avoin rakenne, lehtiruodit ja -suonet eivät liian voimakkaat, terveet, väri keltaisen eri sävyt(1).

Luokka B Lehtien kiinteys vaihteleva, jopa ohuita tai tukevia lehtiä, riittävän kypsät, mutta lieviä hoitoon ja väriin liittyviä virheellisyyksiä (täplikäs keltainen tai pronssinruskea); myös eheyteen liittyviä virheellisyyksiä.

Luokka C Lehtien kiinteys vaihteleva, kiinteä rakenne, hoitovirheellisyyksiä, mutta soveliaita säilytykseen, väri erittäin täplikäs keltainen tai joko harmahtava tai kastanjanrusehtava; vakavia eheyteen liittyviä virheellisyyksiä.

11. BURLEY I, MARYLAND

Luokka A Lehtien kypsyysaste riittävä, hyvin hoidetut, avoin rakenne, jopa kiinteät, lehtiruodit ja -suonet ei liian voimakkaat, terveet, väri enemmän tai vähemmän lämmin pähkinänruskea(2).

Luokka B Lehtien kiinteys vaihteleva, terveet, joitakin hoito- ja eheysvirheellisyyksiä, väri ei tasainen.

Luokka C Lehdet tukevat, kiinteä rakenne, merkittäviä hoitoon, eheyteen ja väriin liittyviä virheellisyyksiä, mutta soveliaita säilytykseen.

12. KENTUCKY ja sen hybridit; MORO DI CORI, SALENTO

Luokka A Lehdet vahingoittumattomat, suuret tai keskikokoiset, sopivan kypsiä, solukko hieno ja riittävän joustava ja kiinteä, lehtiruodit ja -suonet eivät liian voimakkaat, hyvin hoidetut ja säilytetyt, väri tasaisen kastanjanruskea.

Luokka B Lehdet sopivan kypsät, solukko kiinteä, hyvin hoidetut jaä säilytetyt, väri kastanjanruskea, joitakin eheyteen liittyviää virheellisyyksiä(3).

Luokka C Lehtien kypsyysaste riittävä, solukko jopa kevyt, väri eiä tasainen, hoitoon ja eheyteen liittyviä virheellisyyksiä ja lieviä säilytysvirheellisyyksiä.

13. NOSTRANO DEL BRENTA, RESISTENTE 142, GOJANO

Luokka A Lehtien solukko hento, kiinteys riittävä, avoin rakenne, lehdet kypsät, lehtiruodit ja -suonet ei liian voimakkaat, terveet, hyvin hoidetut ja fermentoituneet, väri enemmän tai vähemmän tasainen kastanjanruskea tai vaaleankastanjanruskea, myös lieviä virheellisyyksiä eheydessä.

Luokka B Lehtisolukko tiivis tai hento, lehdet terveet, hyvin hoidetut ja fermentoituneet, väri kastanjanruskea tai tumma kastanjanruskea, ei liian voimakkaita virheellisyyksiä eheydessä(4).

Luokka C Lehdet ei tarpeeksi kypsät, väri ei tasainen, jopa tumman kastanjanruskea, tukevat, lieviä hoidon, fermentoinnin ja säilytyksen aiheuttamia virheellisyyksiä, ja erittäin repeytyneitä lehtiä, joita ei voida lukea edellisiin laatuluokkiin.

14. BENEVENTANO

Luokka A Lehtien kypsyysaste hyvä, terveet, solukko hento ja kestävä, lehtiruodit ja -suonet ei liian voimakkaat, avoin rakenne, hyvin hoidetut ja fermentoituneet, väri kastanjanruskea tai jopa tumma kastanjanruskea mutta tasainen, joitakin virheellisyyksiää eheydessä.

Luokka B Lehtien kypsyysaste riittävä, solukko tiivis tai jopa tukeva tai ohut, ei liian voimakkaita hoitoon, fermentaatioon ja eheyteen liittyviä virheellisyyksiä(5).

Luokka C Lehtisolukko tukeva, lehdissä merkittäviä kypsyyteen, hoitoon, säilytykseen ja eheyteen liittyviä virheellisyyksiä.

15. XANTI-YAKA

16. PERUSTITZA

17. ERZEGOVINA ja sen hybridit

Luokka A Lehdet kypsät, terveet, hyvin hoidetut, väri vaalea kastanjanruskea tai keltainen, pikemmin kiiltävät, solukko hento tai keskinkertaisen kiinteä, rakenne avoin ja kooltaan lähinnä pieni tai keskikokoinen, lehdet tavallisesti ylälehtiä tai ylempiä keskilehtiä (lajikkeet 15 ja 16) ja keskilehtiä (lajike 17).

Luokka B Lehdet riittävän terveet ja kypsät, joitakin hoitoon liittyviä virheellisyyksiä, solukko useimmiten kevyt, väri keltaisesta kastanjanruskeaan, merkittäviä virheellisyyksiä eheydessä, mutta hyvin säilyneet, jopa alalehdet(6).

Luokka C Lehdet kevyet tai tukevat, hoitovirheellisyyksiä, mutta säilytykseen kelpaavia, väri ei tasainen, merkittäviä eheyteen liittyviä virheellisyyksiä, lähtöisin kaikista lehtikerroksista.

18. ROUND TIP, SCAFATI, SUMATRA I(7)

Luokka A Alalehdet, lajiteltuina pituuden mukaan seuraavasti:

Ensimmäinen pituus: 15 %

Toinen pituus: 55 %

Kolmas pituus: 30 %

Lehdet sopivan kokoiset, kypsyysaste hyvä, väri riittävän tasainen, terveet, solukko kunnollinen, virheetön, lehtiruodit- ja suonet huomaamattomissa, hyvin säilyneet, palavuus hyvä, maku ja aromi tyypilliset, soveltuvia sikarin päällyslehdeksi. Lehdistä noin 20 % saa olla rikkoutuneita.

Luokka B Alemmat keskilehdet, lajiteltuina pituuden mukaan seuraavasti:

Ensimmäinen pituus: 60 %

Toinen pituus: 35 %

Kolmas pituus: 5 %

Lehdet sopivan pituiset, riittävän kypsät ja väri tasainen, terveet, ei eheysvirheellisyyksiä, solukko hieno, joustava ja kestävä, lehtiruodit ja -suonet huomaamattomissa, sopivasti fermentoituneet ja hyvin säilyneet, palavuus hyvä, maku ja aromi tyypilliset, sopivia sikarien päällyslehdeksi, lehdistä noin 25 % saa olla rikkonaisia(8).

Luokka C Ylemmät keskilehdet lajiteltuina pituuden mukaan seuraavasti:

Ensimmäinen pituus: 10 %

Toinen pituus: 40 %

Kolmas pituus: 50 %

Lehdet keskikokoa, kypsyysaste riittävä, väri riittävän tasainen, rakenne lähinnä tiivis, hyvin säilyneet, keskinkertainen palavuus, maku ja aromi tyypilliset, osittain sopivia heikompilaatuisten sikarien päällyslehdeksi. Lehdistä noin 30 % saa olla rikkonaisia.

(1) Viitelaatu

(2) Viitelaatu

LIITE III

INTERVENTIO-OSTOIHIN KELPAAMATTOMAN TUPAKAN OMINAISUUDET

a) Lehtien palaset.

b) Lehdissä pahoja raesateiden aiheuttamia vaurioita.

c) Lehdet, joissa vakavia virheellisyyksiä eheydessä ja lehdet, joiden pinta-alasta yli kolmasosa on vahingoittunut.

d) Lehdet, joiden pinta-alasta taudit tai hyönteiset ovat vaurioittaneet yli 25 %.

e) Lehdet, joissa on torjunta-aineiden jäämiä.

f) Lehdet, jotka eivät ole kypsiä tai jotka ovat selvästi vihreitä.

g) Lehdet jäätyneet.

h) Lehdet homehtuneita tai mädäntyneitä.

i) Lehdet, joiden suonet eivät ole kuivuneet, ovat kosteat tai mädäntyneet tai joiden lehtiruodit ovat liian paksut tai voimakkaat.

j) Lehdet lähtöisin versoista.

k) Lehdissä on lajikkeelle epätavallinen haju.

l) Lehdissä maata.

m) Lehdet, joiden kosteuspitoisuus ylittää yli 3 prosentilla asetuksen (ETY) N:o 1464/70 liitteessä I tai asetuksen (ETY) N:o 1465/70 liitteessä I vahvistetun kosteuspitoisuuden.